**LIETUVOS RESPUBLIKOS VIDAUS REIKALŲ MINISTRO**



**Į S A K Y M A S**

**DĖL KEITIMOSI INFORMACIJA APIE EKSTREMALIĄ SITUACIJĄ AR EKSTREMALŲ ĮVYKĮ TVARKOS APRAŠO PATVIRTINIMO**

2007 m. kovo 30 d. Nr. 1V-114

Vilnius

Vadovaudamasis Lietuvos Respublikos civilinės saugos įstatymo (Žin., 1998, Nr. 115-3230; 2004, Nr. 28-872, Nr. 163-5941) 9 straipsnio 2 dalies 6 punktu ir siekdamas, kad civilinės saugos ir gelbėjimo sistemos grandys tinkamai reaguotų ir imtųsi prevencinių priemonių ekstremalios situacijos ar ekstremalaus įvykio atveju,

tvirtinu Keitimosi informacija apie ekstremalią situaciją ar ekstremalų įvykį tvarkos aprašą (pridedama).

VIDAUS REIKALŲ MINISTRAS RAIMONDAS ŠUKYS

PATVIRTINTA

Lietuvos Respublikos vidaus reikalų ministro

2007 m. kovo 30 d. įsakymu Nr. 1V-114

**KEITIMOSI INFORMACIJA APIE EKSTREMALIĄ SITUACIJĄ AR EKSTREMALŲ ĮVYKĮ TVARKOS APRAŠAS**

**I. BENDROSIOS NUOSTATOS**

1. Keitimosi informacija apie ekstremalią situaciją ar ekstremalų įvykį tvarkos aprašas (toliau – Aprašas) reglamentuoja informacijos apie prognozuojamą arba susidariusią ekstremalią situaciją ar ekstremalų įvykį teikimą Priešgaisrinės apsaugos ir gelbėjimo departamentui prie Vidaus reikalų ministerijos (toliau – Priešgaisrinės apsaugos ir gelbėjimo departamentas) ir jos perdavimą Lietuvos Respublikos Vyriausybės ekstremalių situacijų komisijos (toliau – Ekstremalių situacijų komisija) pirmininkui (Ekstremalių situacijų komisijai), Lietuvos Respublikos Vyriausybės kanceliarijos Nacionalinio saugumo skyriui, Lietuvos Respublikos Vyriausybės kancleriui, atsakingoms ir suinteresuotoms institucijoms, informacijos teikėjams, tarptautiniams bei kaimyninių valstybių koordinavimo centrams.

2. Priešgaisrinės apsaugos ir gelbėjimo departamentas yra atsakingas už informacijos priėmimą iš atsakingų institucijų ir informacijos teikėjų, jos perdavimą Ekstremalių situacijų komisijos pirmininkui (Ekstremalių situacijų komisijai), Lietuvos Respublikos Vyriausybės kanceliarijos Nacionalinio saugumo skyriui, Lietuvos Respublikos Vyriausybės kancleriui, atsakingoms ir suinteresuotoms institucijoms, tarptautiniams bei kaimyninių valstybių koordinavimo centrams.

3. Už informacijos apie prognozuojamą arba susidariusią ekstremalią situaciją ar ekstremalų įvykį teikimą laiku atsako atsakingos institucijos bei informacijos teikėjai.

4. Šiame Apraše vartojamos sąvokos:

**Prognozuojama ekstremali situacija –** padėtis, kuri susidarys dėl gamtinio, techninio, ekologinio ar socialinio pobūdžio priežasčių ar karo veiksmų ir nulems staigų bei didelį pavojų žmonių gyvybei ar sveikatai, turtui, gamtai arba žmonių žūtį, sužalojimą ar turtinius nuostolius.

**Prognozuojamas ekstremalus įvykis –** įvykis, kuris dėl gamtinio, techninio, ekologinio ar socialinio pobūdžio priežasčių pasieks ar viršys ekstremalaus įvykio kriterijus.

**Atsakinga institucija –** ministerija, ministerijos administracijos padalinys, ministerijos reguliavimo sričiai priskirta įmonė ar įstaiga, kuri kompetentinga reaguoti, kad būtų užkirstas ar sumažintas konkrečios prognozuojamos arba susidariusios ekstremalios situacijos ar ekstremalaus įvykio poveikis ir padariniai.

**Suinteresuota institucija –** ministerija, ministerijos administracijos padalinys, ministerijos reguliavimo sričiai priskirta įmonė ir įstaiga, kuriai pagal kompetenciją reikalinga informacija apie konkrečią prognozuojamą arba susidariusią ekstremalią situaciją ar ekstremalų įvykį, kad būtų išvengta galimų padarinių, organizuojant pagalbos teikimą atsakingai institucijai.

**Atsakingas ūkio subjektas –** ūkio subjektas, kuris pagal savo veiklos pobūdį ir kompetenciją atsakingas už ekstremalios situacijos ar ekstremalaus įvykio valdymą ar jo padarinių likvidavimą, informacijos apie prognozuojamą arba susidariusią ekstremalią situaciją ar ekstremalų įvykį perdavimą.

**Informacijos teikėjai –** valstybės ir savivaldybių institucijos, ministerijų administracijų padaliniai ar ministerijų reguliavimo sričiai priskirtos įmonės ir įstaigos, kurios pagal kompetenciją atsakingos už informacijos apie prognozuojamą arba susidariusią ekstremalią situaciją ar ekstremalų įvykį teikimą, taip pat atsakingi ūkio subjektai.

**Tarptautiniai koordinavimo centrai –** institucijos, koordinuojančios tarptautinės pagalbos teikimą, su kuriomis palaikomas ryšys tarp pagalbą teikiančiosios ir pagalbos prašančiosios valstybės įgaliotų institucijų: Europos Komisijos monitoringo ir informacijos centras (MIC), NATO Euroatlantinio reagavimo į nelaimes koordinavimo centras (EADRCC), Jungtinių Tautų Humanitarinių reikalų koordinavimo biuras (UN OCHA).

5. Kitos Apraše vartojamos sąvokos atitinka Lietuvos Respublikos civilinės saugos įstatyme (Žin., 1998, Nr. 115-3230) apibrėžtas sąvokas.

**II. INFORMACIJOS TEIKIMAS**

6. Atsakingų institucijų ir informacijos teikėjų, nurodytų Aprašo 2 priede, vadovai:

6.1. pagal savo kompetenciją nustato tvarką, reglamentuojančią informacijos apie prognozuojamą arba susidariusią ekstremalią situaciją ar ekstremalų įvykį teikimą;

6.2. skiria asmenis, atsakingus už informacijos apie prognozuojamą arba susidariusią ekstremalią situaciją ar ekstremalų įvykį priėmimą bei teikimą;

6.3. teikia Priešgaisrinės apsaugos ir gelbėjimo departamentui asmenų, atsakingų už informacijos apie prognozuojamą arba susidariusią ekstremalią situaciją ar ekstremalų įvykį priėmimą, perdavimą ir teikimą, telefonų, faksų numerius ir elektroninio pašto adresus.

7. Priešgaisrinės apsaugos ir gelbėjimo departamentas atsakingoms institucijoms ir informacijos teikėjams teikia telefonų, faksų numerius, elektroninio pašto ir interneto puslapių adresus, kuriais bus priimama bei teikiama informacija apie prognozuojamą arba susidariusią ekstremalią situaciją ar ekstremalų įvykį.

8. Atsakingi už informacijos apie prognozuojamą arba susidariusią ekstremalią situaciją ar ekstremalų įvykį pateikimą asmenys Priešgaisrinės apsaugos ir gelbėjimo departamentą informuoja šiais atvejais:

8.1. kai prognozuojama, kad bus pasiekti ar viršyti ekstremalaus įvykio kriterijai;

8.2. kai prognozuojama ekstremali situacija;

8.3. kai pasiekti ar viršyti ekstremalaus įvykio kriterijai;

8.4. kai paskelbta ekstremali situacija;

8.5. kai atliekant gelbėjimo darbus dalyvauja daugiau kaip trys civilinės saugos ir gelbėjimo sistemos institucijos;

8.6. kai ekstremaliai situacijai ar ekstremaliam įvykiui valdyti arba jo padariniams likviduoti šaukiamas apskrities ar savivaldybės ekstremalių situacijų valdymo centras.

9. Susidarius ekstremaliai situacijai, kai Ekstremalių situacijų komisija sušaukia posėdį, civilinės saugos ir gelbėjimo sistemos grandys teikia informaciją Priešgaisrinės apsaugos ir gelbėjimo departamentui Ekstremalių situacijų komisijos nurodytu laiku ir apimties.

**III. INFORMACIJOS TURINYS**

10. Atsakingų institucijų ar informacijos teikėjų turima informacija apie prognozuojamą arba susidariusią ekstremalią situaciją ar ekstremalų įvykį nedelsiant telefonu perduodama Priešgaisrinės apsaugos ir gelbėjimo departamentui. Pateikiami šie duomenys:

10.1. prognozuojamos arba susidariusios ekstremalios situacijos ar ekstremalaus įvykio laikas, adresas, objektas, informacijos šaltinis;

10.2. trumpas prognozuojamos arba susidariusios ekstremalios situacijos ar ekstremalaus įvykio apibūdinimas, pirminiai veiksmai, priimti sprendimai;

10.3. galimi pavojaus žmonių gyvybei ar sveikatai, turtui, aplinkai šaltiniai;

10.4. civilinės saugos operacijos vadovo pareigos, vardas, pavardė, telefonų numeriai.

11. Duomenys apie ekstremalią situaciją, nurodyti Aprašo 10 punkte, siunčiami Priešgaisrinės apsaugos ir gelbėjimo departamentui elektroniniu paštu ar faksu užpildžius pranešimų formas (toliau – formos):

11.1. forma ES-1 teikiamas pirminis pranešimas apie esamą ekstremalią situaciją (3 priedas). Pranešimas perduodamas kaip įmanoma greičiau nuo ekstremalios situacijos pradžios, bet ne vėliau kaip per 2 valandas nuo gelbėjimo darbų pradžios;

11.2. forma ES-2 teikiama kas 4 valandos nuo pirminio pranešimo apie esamą ekstremalią situaciją. Aprašomi atliekami gelbėjimo darbai arba išsamiai apibūdinama ekstremali situacija, keitimasis informacija (4 priedas);

11.3. forma ES-3 teikiama likvidavus ekstremalios situacijos padarinius (5 priedas).

12. Jei informacija apie esamą ekstremalią situaciją išsamiai pateikta forma ES-1, ekstremalios situacijos vietoje padėtis nesikeičia, forma ES-2 nepildoma.

13. Informacija apie ekstremalų įvykį perduodama telefonu, faksu arba elektroniniu paštu. Formos nepildomos.

14. Turima oficiali informacija apie prognozuojamą ekstremalią situaciją ar prognozuojamą ekstremalų įvykį (išvada, prognozė) taip pat perduodama telefonu, faksu arba elektroniniu paštu. Formos nepildomos.

15. Apskrities arba savivaldybės ekstremalių situacijų valdymo centro posėdžių protokolų kopijos nedelsiant pateikiamos Priešgaisrinės apsaugos ir gelbėjimo departamentui elektroniniu paštu ar faksu (savivaldybės ekstremalių situacijų valdymo centro posėdžių protokolų kopijos taip pat pateikiamos ir apskrities viršininkui).

**IV.INFORMACIJOS PERDAVIMAS**

16. Priešgaisrinės apsaugos ir gelbėjimo departamentui gavus informaciją apie prognozuojamą arba susidariusią ekstremalią situaciją ar ekstremalų įvykį, nedelsiant įvertinama informacijos svarba, informacija patikrinama, susisteminama ir, atsižvelgiant į ekstremalios situacijos ar ekstremalaus įvykio pobūdį ir/ar mastą, perduodama pagal 1 priede nustatytą schemą:

16.1. atsakingoms ir suinteresuotoms institucijoms;

16.2. apskričių, kurių teritorijoje prognozuojama arba susidarė ekstremali situacija ar įvyko ekstremalus įvykis, viršininkams;

16.3. savivaldybių, kurių teritorijoje prognozuojama arba susidarė ekstremali situacija ar įvyko ekstremalus įvykis, administracijų direktoriams;

16.4. Lietuvos Respublikos Vyriausybės kanceliarijos Nacionalinio saugumo skyriui;

16.5. Lietuvos Respublikos Vyriausybės kancleriui;

16.6. Ekstremalių situacijų komisijos pirmininkui.

17. Ekstremalių situacijų komisijos pirmininkas (Ekstremalių situacijų komisija) teisės aktų nustatyta tvarka informuoja Ministrą Pirmininką apie prognozuojamą arba susidariusią ekstremalią situaciją ar ekstremalų įvykį, numatomus jų padarinius bei taikomas ar siūlomas taikyti priemones.

18. Priešgaisrinės apsaugos ir gelbėjimo departamentas informaciją apie prognozuojamą arba susidariusią ekstremalią situaciją ar ekstremalų įvykį nedelsdamas perduoda telefonu ir tai patvirtina faksu arba elektroniniu paštu, bet ne vėliau kaip per 2 valandas nuo pranešimo telefonu.

19. Priešgaisrinės apsaugos ir gelbėjimo departamentas, vykdydamas tarptautinius susitarimus ir įgyvendindamas tarptautinių konvencijų nuostatas, informuoja tarptautinius bei kaimyninių valstybių koordinavimo centrus apie Lietuvos Respublikoje prognozuojamą arba susidariusią ekstremalią situaciją ar ekstremalų įvykį.


\_\_\_\_\_\_\_\_\_\_\_\_\_\_

Keitimosi informacija apie ekstremalią

situaciją ar ekstremalų įvykį tvarkos aprašo

1 priedas

**KEITIMOSI INFORMACIJA APIE EKSTREMALIĄ SITUACIJĄ AR EKSTREMALŲ ĮVYKĮ SCHEMA**



\_\_\_\_\_\_\_\_\_\_\_\_\_\_

Keitimosi informacija apie ekstremalią

situaciją ar ekstremalų įvykį tvarkos aprašo

2 priedas

**UŽ KEITIMĄSI INFORMACIJA APIE PROGNOZUOJAMĄ ARBA SUSIDARIUSIĄ EKSTREMALIĄ SITUACIJĄ AR EKSTREMALŲ ĮVYKĮ ATSAKINGŲ INSTITUCIJŲ IR INFORMACIJOS TEIKĖJŲ SĄRAŠAS**

|  |  |  |  |
| --- | --- | --- | --- |
| Eil. Nr. | Ekstremalios situacijos ar ekstremalaus įvykio pavadinimas | Atsakingos institucijos | Informacijos teikėjai |
| 1 | 2 | 3 | 4 |
| I. | Gamtinio pobūdžio |  |  |
| 1. | Geologiniai reiškiniai | Aplinkos ministerija | Lietuvos geologijos tarnyba prie Aplinkos ministerijos,  Valstybinė aplinkos apsaugos inspekcija, apskrities viršininkas,  savivaldybės administracijos direktorius |
| 2. | Hidrometeorologiniai reiškiniai | Aplinkos ministerija | Lietuvos hidrometeorologijos tarnyba prie Aplinkos ministerijos,  Valstybinė aplinkos apsaugos inspekcija, apskrities viršininkas,  savivaldybės administracijos direktorius |
| 3. | Žmonių užkrečiamosios ligos, žmonių sveikatos sutrikimas arba kitoks poveikis žmonėms, mirties atvejai | Sveikatos apsaugos ministerija | Sveikatos apsaugos ministerijos Ekstremalių sveikatai situacijų centras,  apskrities viršininkas,  savivaldybės administracijos direktorius |
| 4. | Vabzdžių antplūdis, gyvūnų liga, augalų liga | Žemės ūkio ministerija | Valstybinė gyvulių veislininkystės priežiūros tarnyba prie Žemės ūkio ministerijos,  Valstybinė sėklų ir grūdų tarnyba prie Žemės ūkio ministerijos,  Valstybinė augalų apsaugos tarnyba,  Žuvininkystės departamentas prie Žemės ūkio ministerijos,  Valstybinė maisto ir veterinarijos tarnyba, apskrities viršininkas,  savivaldybės administracijos direktorius |
| II. | Techninio pobūdžio |  |  |
| 5. | Transporto įvykis | Susisiekimo ministerija, Vidaus reikalų ministerija | VĮ „Oro navigacija“,  VĮ Klaipėdos valstybinio jūrų uosto direkcija,  Lietuvos saugios laivybos administracija,  AB „Lietuvos geležinkeliai“,  Policijos departamentas prie Vidaus reikalų ministerijos,  apskrities viršininkas,  savivaldybės administracijos direktorius,  atsakingas ūkio subjektas |
| 6. | Įvykis pramonėje | Ūkio ministerija | VĮ Ignalinos atominė elektrinė,  VĮ Lietuvos naftos produktų agentūra,  VĮ Radioaktyviųjų atliekų tvarkymo agentūra,  Radiacinės saugos centras,  Valstybinė atominės energetikos saugos inspekcija,  apskrities viršininkas,  savivaldybės administracijos direktorius,  atsakingas ūkio subjektas |
| 7. | Avarija energetikos sistemoje | Ūkio ministerija | Valstybinė energetikos inspekcija prie Ūkio ministerijos,  apskrities viršininkas,  savivaldybės administracijos direktorius,  atsakingas ūkio subjektas |
| 8. | Energijos tiekimo sutrikimas | Ūkio ministerija | Valstybinė energetikos inspekcija prie Ūkio ministerijos,  apskrities viršininkas,  savivaldybės administracijos direktorius,  atsakingas ūkio subjektas |
| 9. | Hidrotechnikos statinio, komunalinių sistemų avarija | Aplinkos ministerija | Aplinkos apsaugos agentūra,  Valstybinė aplinkos apsaugos inspekcija,  apskrities viršininkas,  savivaldybės administracijos direktorius,  atsakingas ūkio subjektas |
| 10. | Pastato, statinio griūtis | Aplinkos ministerija | Valstybinė teritorijų planavimo ir statybos inspekcija prie Aplinkos ministerijos,  Valstybinė aplinkos apsaugos inspekcija,  apskrities viršininkas,  savivaldybės administracijos direktorius,  atsakingas ūkio subjektas |
| 11. | Ryšių paslaugų teikimo vartotojams sutrikimas | Susisiekimo ministerija | Lietuvos Respublikos ryšių reguliavimo tarnyba,  apskrities viršininkas,  savivaldybės administracijos direktorius,  atsakingas ūkio subjektas |
| III. | Ekologinio pobūdžio |  |  |
| 12. | Aplinkos oro užterštumas, vandens užterštumas, dirvožemio, grunto užterštumas arba kitoks jam padarytas poveikis | Aplinkos ministerija | Aplinkos apsaugos agentūra,  Valstybinė aplinkos apsaugos inspekcija,  apskrities viršininkas,  savivaldybės administracijos direktorius,  atsakingas ūkio subjektas |
| 13. | Radiacinė avarija | Aplinkos ministerija, Sveikatos apsaugos ministerija | Aplinkos apsaugos agentūra,  Valstybinė aplinkos apsaugos inspekcija,  Sveikatos apsaugos ministerijos Ekstremalių sveikatai situacijų centras,  Valstybinė atominės energetikos saugos inspekcija,  Radiacinės saugos centras,  apskrities viršininkas,  savivaldybės administracijos direktorius,  atsakingas ūkio subjektas |
| IV. | Socialinio pobūdžio |  |  |
| 14. | Nevaldoma žmonių masė | Vidaus reikalų ministerija | Policijos departamentas prie Vidaus reikalų  ministerijos,  Valstybės sienos apsaugos tarnyba prie Vidaus  reikalų ministerijos,  apskrities viršininkas,  savivaldybės administracijos direktorius |
| 15. | įvykis pasienio ruože ir teritorinėje jūroje | Vidaus reikalų ministerija | Valstybės sienos apsaugos tarnyba prie Vidaus reikalų ministerijos,  Policijos departamentas prie Vidaus reikalų ministerijos,  apskrities viršininkas,  savivaldybės administracijos direktorius |
| 16. | įvykis, susijęs su teroristine veikla | Vidaus reikalų ministerija | Policijos departamentas prie Vidaus reikalų ministerijos,  Valstybės sienos apsaugos tarnyba prie Vidaus reikalų ministerijos,  Priešgaisrinės apsaugos ir gelbėjimo departamentas prie Vidaus reikalų ministerijos,  apskrities viršininkas,  savivaldybės administracijos direktorius |
| V. | Kitas ekstremalus įvykis |  |  |
| 17. | Gaisro keliamas pavojus, užsidegimo ar degimo grėsmė | Vidaus reikalų ministerija | Priešgaisrinės apsaugos ir gelbėjimo departamentas prie Vidaus reikalų ministerijos,  apskrities viršininkas,  savivaldybės administracijos direktorius |
| 18. | Pavojingas radinys | Vidaus reikalų ministerija | Policijos departamentas prie Vidaus reikalų ministerijos,  apskrities viršininkas,  savivaldybės administracijos direktorius |
| 19. | Kultūros paveldo objektui ar vietovei keliamas pavojus arba jų sunaikinimas | Kultūros ministerija | Kultūros paveldo departamentas prie Kultūros ministerijos,  apskrities viršininkas,  savivaldybės administracijos direktorius |
| 20. | Ekstremalus įvykis atstovybėje (Lietuvos Respublikos diplomatinėse atstovybėse, konsulinėse įstaigose užsienio valstybėse ir atstovybėse prie tarptautinių organizacijų, užsienio valstybių diplomatinėse atstovybėse, konsulinėse įstaigose ir tarptautinių organizacijų atstovybėse, akredituotose ir reziduojančiose Lietuvos Respublikoje) | Užsienio reikalų ministerija | Policijos departamentas prie Vidaus reikalų ministerijos,  Priešgaisrinės apsaugos ir gelbėjimo departamentas prie Vidaus reikalų ministerijos |
| 21. | Kitas įvykis, keliantis ekstremalią situaciją | Vidaus reikalų ministerija | Priešgaisrinės apsaugos ir gelbėjimo departamentas prie Vidaus reikalų ministerijos,  Policijos departamentas prie Vidaus reikalų ministerijos,  apskrities viršininkas,  savivaldybės administracijos direktorius,  atsakingas ūkio subjektas |

\_\_\_\_\_\_\_\_\_\_\_\_\_\_

Keitimosi informacija apie ekstremalią

situaciją ar ekstremalų įvykį tvarkos aprašo

3 priedas

(Pirminio pranešimo apie esamą ekstremalią situaciją formos pavyzdys)

FORMA ES-1

**PIRMINIS PRANEŠIMAS**

(esama ekstremali situacija)

|  |  |  |  |
| --- | --- | --- | --- |
| 1. PRANEŠĖJAS | | | 2. ADRESATAS |
|  | | |  |
| DATA | TEL. Nr. | | TEL. Nr. |
| LAIKAS | FAKSO Nr. | | FAKSO Nr. |
| EL. PASTAS | | | EL. PASTAS |
| 3. EKSTREMALIOS SITUACIJOS PAVADINIMAS | | | 4. ŠIO PRANEŠIMO PRIEDAI (AKTUALUS DUOMENYS, APIE EKSTREMALIĄ SITUACIJĄ) |
|  | | |  |
|  | | | LAPU SKAIČIUS |
|  | | |  |
|  | | |  |
| 5. Į ĮVYKIO VIETĄ IŠVYKUSIOS (DALYVAVUSIOS) CIVILINES SAUGOS IR GELBĖJIMO SISTEMOS PAJĖGOS | | | |
|  | | |  |
|  | | |  |
|  | | |  |
|  | | |  |
| 6. ĮVYKIO APRAŠYMAS | | |  |
| 6.1. KUR ĮVYKO | | |  |
|  | | |  |
| 6.2. KAS ĮVYKO | | |  |
|  | | |  |
|  | | |  |
|  | | |  |
|  | | |  |
|  | | |  |
|  | | |  |
|  | | |  |
| 6.3. KAS PRANEŠĖ | | |  |
|  | | |  |
|  | | |  |
| 6.4. PRIEŽASTYS | | |  |
|  | | |  |
|  | | |  |
| 6.5. PROGNOZE | | |  |
|  | | |  |
|  | | |  |
| 7. SUŽEISTIEJI | | SKAIČIUS | |
| 8. ŽUVUSIEJI | | SKAIČIUS | |
| 9. INFORMACIJĄ PATEIKĘS ASMUO  (pareigos, parašas, vardas, pavardė) | | | |

\_\_\_\_\_\_\_\_\_\_\_\_\_\_

Keitimosi informacija apie ekstremalią

situaciją ar ekstremalų įvykį tvarkos aprašo

4 priedas

(Pranešimo apie atliekamus gelbėjimo darbus, ekstremalią situaciją formos pavyzdys)

FORMA ES-2

**PRANEŠIMAS**

(keitimasis informacija apie gelbėjimo darbus, esamą ekstremalią situaciją)

|  |  |  |
| --- | --- | --- |
| 1. PRANEŠĖJAS | | 2. ADRESATAS |
|  | |  |
| DATA | TEL. Nr. | TEL. Nr. |
| LAIKAS | FAKSO Nr. | FAKSO Nr. |
| EL. PASTAS | | EL. PASTAS |
|  | |  |
| 3. EKSTREMALIOS SITUACIJOS PAVADINIMAS | | 4. ŠIO PRANEŠIMO PRIEDAI (AKTUALUS DUOMENYS APIE EKSTREMALIĄ SITUACIJĄ) |
|  | |  |
|  | | LAPŲ SKAIČIUS |
| 5. CIVILINES SAUGOS OPERACIJOS VADOVAS | | 6. GELBĖJIMO DARBŲ VADOVAS |
|  | |  |
| TEL. Nr. | | TEL. Nr. |
| 7. DALYVAUJANČIOS PAJĖGOS (ŽMONĖS IR TECHNIKA) | | 8. DETALUS EKSTREMALIOS SITUACIJOS APIBŪDINIMAS, KEITIMASIS INFORMACIJA |
|  | |  |
|  | |  |
|  | |  |
|  | |  |
|  | |  |
|  | |  |
|  | |  |
|  | |  |
|  | |  |
| 9. PADARYTA ŽALA | | 10. SITUACIJOS ĮVERTINIMAS |
|  | |  |
|  | |  |
|  | |  |
|  | |  |
|  | |  |
| 11. GYVENTOJŲ / DARBUOTOJŲ APSAUGOS ORGANIZAVIMAS | | |
|  | | |
|  | | |
|  | | |
| 12. POREIKIAI, SIŪLYMAI, PASTABOS | | |
|  | | |
|  | | |
|  | | |
|  | | |
| 13. INFORMACIJĄ PATEIKĘS ASMUO  (pareigos, parašas, vardas, pavardė) | | |

\_\_\_\_\_\_\_\_\_\_\_\_\_\_

Keitimosi informacija apie ekstremalią

situaciją ar ekstremalų įvykį tvarkos aprašo

5 priedas

(Pranešimo apie ekstremalios situacijos padarinių likvidavimą formos pavyzdys)

FORMA ES-3

**PRANEŠIMAS**

(padėtis likvidavus ekstremalios situacijos padarinius)

|  |  |  |  |  |
| --- | --- | --- | --- | --- |
| 1. PRANEŠĖJAS | | 2. ADRESATAS | | |
|  | |  | | |
| DATA | TEL. Nr. | TEL. Nr. | | |
| LAIKAS | FAKSO Nr. | FAKSO Nr. | | |
| EL. PAŠTAS | | EL. PAŠTAS | | |
| 3. ĮVYKIO PABAIGA (TRUMPAS APRAŠYMAS) | | 4. ŠIO PRANEŠIMO PRIEDAI (AKTUALUS DUOMENYS APIE EKSTREMALIĄ SITUACIJĄ) | | |
|  | |  | | |
|  | | LAPŲ SKAIČIUS | | |
| 5. EKSTREMALIOS SITUACIJOS PAVADINIMAS | |  | | |
|  | |  | | |
|  | |  | | |
| 6. ŽUVUSIEJI | | | | |
|  | | | | |
|  | | | | |
|  | | | | |
|  | | | | |
| 7. SUŽEISTIEJI | | | | |
|  | | | | |
|  | | | | |
|  | | | | |
|  | | | | |
| 8. KITA INFORMACIJA (VEIKSMAI, PADARYTA ŽALA, PATIRTI NUOSTOLIAI IR T. T.) | | | | |
|  | | | | |
|  | | | | |
|  | | | | |
|  | | | | |
|  | | | | |
|  | | | | |
| 9. DALYVAVUSIOS PAJĖGOS: | | | ŽMONĖS | TECHNIKA |
| 9.1. | | | . | . |
| 9.2. | | | . | . |
| 9.3. | | | . | . |
| 9.4. | | | . | . |
| 9.5. | | | . | . |
| 9.6. | | | . | . |
| 9.7. | | | . | . |
| 10. INFORMACIJĄ PATEIKĘS ASMUO  (pareigos, parašas, vardas, pavardė) | | | | |

\_\_\_\_\_\_\_\_\_\_\_\_\_\_